दोनों विष्णु जी में अन्तर – यहाँ पर श्री विष्णुजी से तात्पर्य अवतारी रूप श्री विष्णु जी महाराज से न होकर सामान्य देवता क्रम रूप विष्णु जी से है। अवतारी रूप श्री विष्णु जी महाराज हृदय-गुफा या अनाहत्-चक्र में नहीं रहते हैं बल्कि परम आकाश रूप परमधाम में रहते हैं। जब समय-समय पर नारद, ब्रह्मा और शंकर जी से युक्त समूह की करुण पुकार होती है, परमेश्वर का अपने परमधाम से अवतरण होता है और शरीर धारण कर उसी शरीर के माध्यम से दुष्टों का विनाश और सज्जनों की रक्षा करते हुये धर्म की स्थापना करते हैं। अतः योगियों-साधकों के विष्णु जी और अवतार वाले श्री विष्णु जी महाराज में अंश और अंशी वाला अन्तर रहता है। देवता विष्णु अंश और अवतारी श्री विष्णु अंशी हैं।